stanford-oval/wikipedia huggingface dataset:
Peptidi

Peptidit ovat polyamideja, jotka koostuvat kahdesta tai enintään noin 50:stä kovalenttisesti toisiinsa peptidi- tai isopeptidisidoksin yhtyneestä aminohaposta.
Peptidit ovat rakenteeltaan "pieniä proteiineja", jotka muodostavat laajan molekyyliluokan. Niitä on luonnossa paljon ja ne ovat toiminnaltaan moninaisia. Niitä ovat muun muassa insuliini (hormoni), endorfiinit (välittäjäaineita), glutationi (antioksidantti), basitrasiini (antibiootti), alfabungarotoksiini (myrkky).
Jos peptidissä on yli 50 aminohappoa, kutsutaan peptidiä usein peptidin sijaan proteiiniksi. Raja peptidin ja proteiinin välillä ei silti ole tarkka. IUPAC:n mukaan proteiineja alkavat olemaan viimeistään sellaiset peptidit, joiden massa on yli 10 000 u eli niissä on likimain vähintään 100 aminohappoa. Koon lisäksi yksi eroista peptidien ja proteiinien välillä on se, että proteiinit muodostavat monimutkaisia kolmiulotteisia rakenteita, kuten tertiäärisiä rakenteita. Tosin joillain peptideillä on myös korkeatasoisia kolmiulotteisia rakenteita, jotka ovat proteiinien rakenteita alkeellisempia.
Kalsitoniini-peptidi lohikalasta. 33 aminohappoa. Kuvassa näkyy kolmiulotteinen rakenne ja päällekkäisenä sen symbolinen esitys, jossa näkyy alfa-kierre.
IUPAC:n määritelmä sallii monenlaisten polyamidien luokittelun peptideiksi. Määritelmän mukaan peptidit voivat olla muun muassa rengasmaisia eli syklisiä, haarautuneita, niissä voi olla isopeptidisidoksia, beeta-aminohappoja ja harvinaisen sivuketjun omaavia aminohappoja kuten diaminopimeliinihappoja.
Peptidillä tarkoitetaan kuitenkin usein haarautumattomia polyamideja, jotka sisältävät vain alfa-aminohappoja. Nämä aminohapot ovat yhtyneet avonaiseksi ketjuksi tavallisin peptidisidoksin. Lisäksi peptideissä on usein vain yleisimpiä aminohappoja, joita on 20 erilaista.
Peptidissä olevia aminohappoja kutsutaan tähteiksi (esimerkiksi glysiinitähde). Nimi johtuu siitä että aminohapot eivät ole kokonaisia. Kahden aminohapon yhtyessä peptidi- tai isopeptidisidoksin irtoaa niistä reaktiossa vesimolekyyli. Jäljelle jäävät aminohapot ovat siis "tähteitä".
Valyyliglysyyliseryylialaniini -tetrapeptidi (4 aminohappoa). N-terminaali on vihreä, C-terminaali on sininen.
Myös peptidiketjun päissä olevia aminohappoja kusutaan tähteiksi. Lisäksi amino- tai N-terminaaliksi kutsutaan sitä päätä ketjusta, jossa aminohapon amiiniryhmä ei ole sitoutuneena toiseen aminohappoon. Vastaavaa karboksyylihappopäätä kutsutaan karboksi- tai C-terminaaliksi. Termit voivat olla ongelmallisia haarautuneissa peptideissä.
Luokittelu > IUPAC peptidit

Nämä ovat IUPAC:n sanan "peptidi" määritelmän mukaisia peptidejä sen lisäksi että osa voidaan jakaa edelleen omiin ryhmiinsä. Jako voidaan tehdä:
pituuden mukaan
Peptidin aminohappojen lukumäärä voidaan ilmoittaa IUPAC:in numeroetuliitteitä di (2), tri, tetra, penta, heksa, hepta, okta, nona, deka (10) jne. käyttäen. Siten 3 aminohappoa sisältävä peptidi on tripeptidi.
Jos peptidissä on yli 2 ja alle 10–20 aminohappoa, voidaan sitä kutsua oligopeptidiksi. Jos määrä on yli 20, voidaan sitä kutsua polypeptidiksi. Jos ketjussa on yli 50 aminohappoa, voidaan peptidiä kutsua proteiiniksi. Rajaukset eivät ole tarkkoja.
rakenteen mukaan Alfa- (vas.) ja beeta-alaniini (oik.). Jälkimmäinen on yksi monista beeta-aminohapoista ja kuuluu niihin, koska sen amiini ( -NH3 ) on sitoutunut β-hiileen.
Beetapeptidi on vain beeta-aminohapoista koostuva peptidi. On myös gamma- delta- jne. peptidejä.
Syklinen peptidi eli syklopeptidi muodostaa itsensä sulkevan renkaan tai renkaita. Siklosporiini on syklopeptidi.
Haarautuneissa peptideissä on peptidihaaroja. Kaikki peptidit eivät siis ole ketjumaisia.
sidosten mukaan
Isopeptidi sisältää vain isopeptidisidoksia. Nämä sidokset mahdollistavat peptidin haarautumisen
Luokittelu > Peptidien johdannaiset

Nämä eivät ole täysin IUPAC:n sanan "peptidi" määritelmän mukaisia peptidejä.
Muitakin molekyylejä kuin vain aminohappoja sisältävän peptidin nimitys riippuu liittyneistä molekyyleistä. Esimerkiksi peptidi, jossa on kiinni hiilihydraatteja, on glykopeptidi.
Depsipeptidien rakenteissa yksi tai useampi esterisidos ( -C(O)OR- ) aminohappojen välillä peptidisidosten tai isopeptidisidosten ( -C(O)NHR- ) sijaan. Esterisidokset on muodostanut hydroksihappo tai jokin aminohappo, jossa on amiiniryhmän lisäksi myös hydroksyyliryhmä.
Luokittelu > Muut

Nämä ovat tai eivät ole tapauskohtaisesti IUPAC:n sanan "peptidi" määritelmän mukaisia peptidejä. Jako voidaan tehdä:
muodostumisen mukaan
Ribosomaaliset peptidit muodostuvat ribosomeissa mRNA:n translaatiossa. Esimerkkejä ovat amatoksiinit, falloidiini ja konotoksiinit.
Ei-ribosomaaliset peptidit eivät muodostu ribosomeissa. Näitä tuottavien entsyymien yleisnimi on ei-ribosomaaliset peptidisyntetaasit (eng. nonribosomal peptide synthetases, NRPS). Ei-ribosomaalisille peptideille ei siten ole geenejä, mutta niiden NRPS:ille on. Glutationi on tällainen peptidi. Sen valmistavat omat entsyyminsä ribosomien sijaan. Muita esimerkkejä ovat sirolimuusi, siklosporiini ja daktinomysiini.
toiminnan mukaan
Neuropeptidit ovat hermosolujen viestintään osallistuvia peptidejä tai peptidien kaltaisia aineita.
Nimeäminen

Tavalliset peptidit eli peptidisidoksin yhtyneitä alfa-aminohappoja avonaisessa ketjussa sisältävät peptidit nimetään niiden N-terminaalista lukien. C-terminaalin viimeinen tähde nimetään tavallista aminohapon nimeä käyttäen. Tähteiden nimissä käytetään -yyli päätettä ilman joidenkin aminohappojen kuten asparagiinihapon -happo -päätettä (tähteiden nimistä on luettelo alla). Siten tripeptidin, jonka N-terminaali alkaa valiinista, keskellä on glysiini ja C-terminaalissa on alaniini, on nimeltään valyyliglysyylialaniini.
Rakenne voidaan merkitä systemaattisesti myös aminohappojen kolme- tai yksikirjaimisia symboleita käyttäen. Symbolit kirjoitetaan N-terminaalista alkaen vasemmalta oikealle. Edeltävä esimerkki on siten Val-Gly-Ala tai VGA.
Kunkin tähteen kolmiulotteinen konfiguraatio laitetaan kunkin tähteen nimen eteen. Esimerkiksi L-alanyyli-D-leusiini ja glysyyli-S-alaniini.
| Aminohappo | Symboli | Tähde | Aminohappo | Symboli | Tähde |
| --- | --- | --- | --- | --- | --- |
| Alaniini | Ala, A | Alanyyli | Kysteiini | Cys, C | Kysteinyyli |
| Arginiini | Arg, R | Arginyyli | Leusiini | Leu, L | Leusyyli |
| Asparagiini | Asn, N | Asparaginyyli | Lysiini | Lys, K | Lysyyli |
| Asparagiinihappo | Asp, D | Aspartyyli | Metioniini | Met, M | Metionyyli |
| Fenyylialaniini | Phe, F | Fenyylialanyyli | Proliini | Pro, P | Propyyli |
| Glutamiini | Gln, Q | Glutaminyyli | Seriini | Ser, S | Seryyli |
| Glutamiinihappo | Glu, E | Glutamyyli | Treoniini | Thr, T | Treonyyli |
| Glysiini | Gly, G | Glysyyli | Tryptofaani | Trp, W | Tryptofyyli |
| Histidiini | His, H | Histidyyli | Tyrosiini | Tyr, Y | Tyrosyyli |
| Isoleusiini | Ile, I | Isoleusyyli | Valiini | Val, V | Valyyli |
|  |  |  | Tuntematon | Xaa, X |  |
Aiheesta muualla

Wikimedia Commonsissa on kuvia tai muita tiedostoja aiheesta .
http://www.sbcs.qmul.ac.uk/iupac/AminoAcid/ - kattava ohje peptidien nimeämiseen IUPAC:n sääntöjen mukaisesti. (englanniksi)
Biomolekyylit
Proteiinit
Peptidit
Aminohapot
Nukleiinihapot
Hiilihydraatit
Lipidit
Terpenoidit
Karotenoidit
Tetrapyrrolit
Koentsyymit
Steroidit
Flavonoidit
Alkaloidit
Polyketidit
Alfa- (vas.) ja beeta-alaniini (oik.). Jälkimmäinen on yksi monista beeta-aminohapoista ja kuuluu niihin, koska sen amiini ( -NH3 ) on sitoutunut β-hiileen.
Valyyliglysyylialaniini -tripeptidi.
Fairview

Fairview on usean paikan nimi:
Fairview, Kanada Alberta
Fairview, Yhdysvaltojen Alabama
Fairview, Yhdysvaltojen Etelä-Dakota
Fairview, Yhdysvaltojen Georgia
Fairview, Yhdysvaltojen Illinois
Fairview, Yhdysvaltojen Kalifornia
Fairview, Yhdysvaltojen Kansas
Fairview, Yhdysvaltojen Kentucky
Fairview, Yhdysvaltojen Länsi-Virginia
Fairview, Yhdysvaltojen Missouri
Fairview, Yhdysvaltojen Montana
Fairview, Yhdysvaltojen New Jersey
Fairview, Yhdysvaltojen New York
Fairview, Yhdysvaltojen Oklahoma
Fairview, Yhdysvaltojen Oregon
Fairview, Yhdysvaltojen Pennsylvania
Fairview, Yhdysvaltojen Pohjois-Carolina
Fairview, Yhdysvaltojen Tennessee
Fairview, Yhdysvaltojen Texas
Fairview, Yhdysvaltojen Utah
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fairview”, voi hakea sivunnimihaulla, laajalla sivunnimihaulla tai tekstihaulla.
Peaches

| Merrill Beth Nisker |
| --- | --- |
 Peaches vuonna 2015
Henkilötiedot
Syntynyt: 11. marraskuuta 1966 (ikä 57) Toronto, Ontario, Kanada
Ammatti:  laulaja-lauluntekijä, äänitetuottaja, multi-instrumentalisti, DJ, näyttelijä
Muusikko
Taiteilijanimi:  Peaches
Laulukielet:  englanti
Aktiivisena:  1990–
Tyylilajit:  electroclash, electropunk, dance-punk, punk rock, alternative hip hop, synthpop, alternative dance
Soittimet:  laulu, syntetisaattori, rumpukone, kitara, keytar laserharppu, theremin, bassokitara
Levy-yhtiöt:  XL Recordings, Kitty-Yo, Teenage USA Recordings
Aiheesta muualla
Kotisivut
  [ Muokkaa Wikidatassa ] [ ohje ]  
Merrill Beth Nisker (s. 11. marraskuuta 1966 Toronto, Kanada) on muusikko, joka tunnetaan paremmin taiteilijanimellään Peaches. Useat hänen kappaleistaan käsittelevät seksuaalisuutta ja sukupuolisuutta. Nykyään Peaches asuu ja työskentelee Berliinissä, Saksassa.
Diskografia > Albumit

Fancypants Hoodlum (1995, Merrill Niskerin nimellä)
The Teaches of Peaches (2000)
The Teaches of Peaches: Expanded [Uudelleen julkaisu, bonus-CD] (2002)
Fatherfucker (2003)
Impeach My Bush (2006)
I Feel Cream (2009)
Rub (2015)
Diskografia > EP:t

Peaches (2000)
Diskografia > Singlet

"Lovertits" (2000)
"Set It Off" (2001, 2002)
"Rock Show" (2003)
"Operate" (2003)
"Kick It" (Iggy Popin kanssa) (2004)
"Shake Yer Dix" (2006)
"Downtown" (2006)
"Boys Wanna Be Her" (2006)
Diskografia > Yhteistyöprojektit ja uudelleen miksaukset

Hyväntekeväisyyslaulu UNICEFille "Do They Know It's Hallowe'en?" vuonna 2005.
Duetto Gonzalesin kanssa: "Red Leather".
Duetto P!nkin kanssa: "Oh My God".
Soitti kitaraa ja lauloi Chicks on Speed'n laulussa "We Don't Play Guitars".
On miksannut uudelleen lauluja Daft Punkille ("Technologic"), Le Tigrelle ("TKO") and Basement Jaxxille ("Get Me Off").
Sanoittanut laulun "Drugs and Glamour" Removalin sinkulle "Irrelevant 9."
Yhteistyössä Karen On kanssa kappale "Backass" Jackass Number Twon soundtrackille.
Yhteistyössä Louie Austenin kanssa kappaleessa "Grab my shaft."
Yhteistyössä Iggy Popin kanssa Iggy Popin vuoden 2003 albumilla Skull Ring.
Yhteistyössä toisen kanadalaisen muusikon Mockyn kanssa.
Duetto Snaxin kanssa: "Oo She She Wa Wa" Snaxin albumilla "From The Rocking Chair To The Stage."
Yhteistyössä Yoko Onon kanssa: "Kiss Kiss Kiss" Onon vuonna 2007 julkaistulla Yes, I'm a Witch albumilla.
Yhteistyössä Garbagen kanssa vuoden 2005 AmsterJamissa: Peachesin kappaleen "Fuck the Pain Away" yhdistäminen Garbagen "Push It" kappaleeseen. Yhteistyössä myös kappaleessa "I Don't Give a.."
Kiertueella Marilyn Mansonin kanssa vuonna 2003, lauloi "Rock N Roll Nigger"in hänen kanssaan.
Yhteistyössä Tommie Sunshinen kanssa hänen sinkullaan "Dance Among The Ruins".
Mukana R.E.M:n kappaleella "Alligator Aviator Autopilot Antimatter" (2011).
Diskografia > Soundtrackit

"Fuck the Pain Away" -kappaletta käytettiin elokuvassa Lost in Translationin kohtauksessa, jossa päähenkilöt Bob ja Charlotte ovat strippiklubilla. Samaa kappaletta käytettiin myös Jackass Number Two:ssa. Sex Educationin kolmannen kauden toisessa jaksossa koulun kuoro harjoitteli tätä kappaletta.
"Operate" soi Halloween-juhlakohtauksessa elokuvassa Mean Girls. Sama kappale soi myös Waiting..:issa.
Peaches esitti laulunsa "I U She" L-koodin toisella kaudella jaksossa nimeltä "L'Chaim". Kappale oli myös kauden soundtrackilla.
Niin ikään L-koodin neljännen tuotantokauden neljännessä jaksossa soitettiin Peachesin kappale "Boys Want to Be Her". Sama kappale oli myös Ugly Bettyn jaksossa "Dont Ask, Dont Tell".
Gap-vaatemerkki käytti kappaletta "Do Ya" syksyn 2006 televisiomainoskampanjassaan.
The Mighty Boosh Live DVD:llä, Bollo laulaa "Fuck the Pain Away" Naboo:lle.
"You Love It" -kappaletta käytettiin CSI: New Yorkin kolmannen tuotantokauden jaksossa "Oedipus Hex".
Peachesin ja Iggy Popin "Kick It" on myös Playstation 2:n rallipelissä Midnight Club 3: DUB Edition.
Fintan

Fintan on Suomen Tokion suurlähetystön animaatiohahmo, joka esiintyy verkossa ja sosiaalisessa mediassa.
Hahmo juhlistaa 100-vuotiasta suomea osana juhlavuoden virallista ohjelmistoa.
Hahmosta tunnettu Suomen suurlähetystön Twitter-tili keräsi yhdeksässä kuukaudessa 70 000 seuraajaa.
Hahmon ovat kehittäneet Kenji Itoso ja Tomohiro Ishii. Hahmon ääninäyttelijä on Saori Hayami.
Aiheesta muualla

Suomen suurlähetystön YouTube-kanava
Suomen suurlähetystö Twitterissä
Fort Garry

Ylempi Fort Garry vuoden 1870 alkupuolella
Ylempi Fort Garry nykyään
Fort Garry, tunnetaan myös nimellä Ylempi Fort Garry, oli Hudson's Bay Companyn toimipiste ja turkiskaupan keskus Redjoen ja Assiniboinejoen yhtymäkohdassa, jossa sijaitsee nykyään Winnipegin kaupunki.
Toimipiste oli alun perin North West Companyn omistama ja tunnettiin nimellä Fort Gibraltar, kunnes vuonna 1822 yhtiöiden sulautettua toimintansa sen nimi muutettiin Fort Garryksi. Nimensä Fort Garry sai Hudson's Bay Companyn kuvernöörin Nicholas Garryn mukaan. Fort Garry oli osa Red River Colonya, kunnes vuoden 1826 kevättulva tuhosi sen. Hudson's Bay Company rakennutti toimipisteen uudelleen vuonna 1835 ja nimesi sen Ylemmäksi Fort Garryksi (Upper Fort Garry) erottaen sen Alemmasta Fort Garrystä (Lower Fort Garry), joka oli perustettu vuonna 1831 35 kilometriä alavirtaan. Uutta toimipistettä käytettiin jossain määrin turkiskaupan toimipisteenä, mutta sen päätarkoitus 1800-luvun loppupuolella oli toimia hallinnollisena keskuksena Hudson's Bay Companyn toiminnoille alueella. Red River Colonyn hallitus ja lähinnä Hudson's Bay Companyn työntekijöistä koostuva Assiniboian valtuusto kokoontuivat myös Fort Garryssä.
Vuonna 1869 Hudson's Bay Company luopui turkiskauppamonopolistaan.
Fort Garry vallattiin vuosien 1869 ja 1870 vaihteessa tapahtuneessa Redjoen kapinassa. Kapinassa métis-kansa, johtajanaan Louis Riel, joka oli myöhemmin perustamassa nykyistä Manitoban provinssia, nousi Kanadan hallitusta vastaan.
Kapinan jälkeen alueen västömäärä jatkoi kasvamistaan. Vuonna 1874 Winnipegin kaupunki perustettiin ja Fort Garry -nimi poistui käytöstä. Vuoden 1880 loppupuolella suurin osa rakennuksista purettiin pääkadun suoristamisen johdosta. Fort Garrystä on säilynyt tähän päivään asti ainoastaan pääportti. Myös nimi Fort Garry on edelleen käytössä yhdistysten, yritysten, paikkojen ja kadunnimissä. Esimerkiksi yksi Winnipegin kaupunginosista on nimetty Fort Garryksi, ja hotelli alkuperäisen sijainnin läheisyydessä on nimetty Fort Garry Hoteliksi (sen rakensi alkujaan Grand Trunk Pacific Railway). Hotellia reunustavat kadut on nimetty Fort- ja Garry-kaduiksi. Myös monet yritykset käyttävät nimeä, kuten Fort Garry Industries ja Fort Garry Brewing Company. Winnipegissä sijaitseva Kanadan armeijan reserviosasto on nimetty puolestaan The Fort Garry Horseksi.
Fat Pipe

Fat Pipe on suomalaisen salibandymailoja valmistavan Power Stick Oy:n aputoiminimi, joka perustettiin vuonna 1996 Exelille myydyn ProStickin tilalle. Fat Pipen ensimmäinen täysin oma mallisto ilmestyi vuonna 1996.[lähde? ]
Aiheesta muualla

Fat Pipe Suomessa
Fat Pipe Ruotsissa
Piazza del Campo

Yleisnäkymä aukiosta Piazza del Campio
Piazza del Campo on Italiassa sijaitsevan Sienan merkittävin aukio. Se on simpukankuoren muotoinen ja yhdistää symbolisesti kolmen kukkulaa, joille kaupunki on perustettu. Piazza del Campo on yksi Euroopan suurimmista keskiaikaisista aukioista – kaupungin koko aikuisväestö mahtuu sille yhä samanaikaisesti. Palazzo Pubblicon ja palazzi signorilien lisäksi aukiota reunustaa Torre del Mangia.
Historia

Aukion kohdalla oli markkinapaikka jo ennen 1200-lukua. Sienassa on saattanut olla aikaisempia etruskien asutuskeskuksia, mutta kaupunki ei ollut Rooman valtakunnan kaudella merkittävä, eikä aukio sijaitsekaan roomalaisen forumin paikalla, toisin kuin usein on ehdotettu. Paikka sijaitsee loivalla rinteellä kolmen Sienan muodostaneen kukkula-asutuksen, Castellaren, San Martinon ja Camollian välissä. Se päällystettiin vuosina 1327–1349 kalanruotokuvioisella punatiilellä ja yhdeksällä Palazzo Pubblicosta, tasavallan julkisen elämän keskuksesta, lähtevällä travertiinista tehdyllä linjalla. Näin julkinen hallinto yhdistyy symbolisesti Sienaa vuosina 1292–1355 hallinneeseen "yhdeksän komiteaan" (Noveschi). Piazzalta lähtee säteittäisesti yksitoista kapeaa katua.
Rakennukset

Sansedonin, Piccolominin ja Saracinin palatsit (Palazzi signorili), jotka reunustavat aukiota, ovat saman korkuisia erotuksena aikaisemmista tornitaloista, joita voi yhä nähdä San Gimignanossa. Näiden myöhäisgoottilaisten rakennusten yhtenäinen ulkonäkö johtuu suureksi osaksi niissä käytettyjen tiilien yhdenmukaisuudesta; tiilenvalmistus oli kunnan yksinoikeus, ja se piti huolta standardeista.
Fonte Gaia ("Ilon suihkulähde") rakennettiin vuosina 1409–1419 kaupungin keskustaan vettä tuovien vesijohtojen päätepisteeksi. Se korvasi aiemman noin vuonna 1342 yhdessä johtojen kanssa valmistuneen suihkulähteen. Lähteen allas on suorakaiteen muotoinen, ja se on koristeltu kolmelta puolelta reliefein. Valkoisesta marmorista valmistetun suihkulähteen on suunnitellut ja rakennuttanut Jacopo della Quercia, jonka alkuperäisiä reliefejä säilytetään Ospedale di Santa Maria della Scalassa Piazza Duomolla. Ne korvattiin vuonna 1858 Tito Sarocchin ilmaisilla kopioilla: hän jätti lähteestä pois kaksi Della Quercian alastonta patsasta, Rea Silvian ja Acca Larentian, joita 1800-luvun kaupunginisät pitivät liian pakanallisina tai alastomina. Alkuperäisellä pystyttämishetkellään vuonna 1419 Della Quercian patsaat olivat ensimmäiset alastomat naishahmot julkisella paikalla antiikin jälkeen, lukuun ottamatta Eevaa tai katuvaista pyhimystä.
Kaksi kertaa vuodessa järjestettävä kuuluisa hevoskilpailu, Sienan Palio, pidetään piazzalla.
Piazza del Campo piirroksessa vuodelta 1578
Aukio valokuvassa vuodelta 1870
Tori on tiilipäällysteinen, vasemmalla Palazzo Sansedoni
Palazzo Pubblico
Palazzo Chigi Zondadari
Torin etelälaidan rakennuksia
Fonte Gaian vasen puoli
Torin laidoille tuodaan katsomot, mutaa ja aidat laukkakilpailuja varten
Aiheesta muualla

Kuvia tai muita tiedostoja aiheesta Piazza del Campo Wikimedia Commonsissa
Historic Centre of Siena Unesco
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Piazza del Campo
Panoraamakuva Piazza del Campolta
Käännös suomeksi
Petäjäjärvi (Ikaalinen, Juhtimäki)

| Petäjäjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°50′50″N, 23°26′34″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  Liesijoki 
Järvinumero:  35.582.1.013
Mittaustietoja
Pinnankorkeus:  130,8 m 
Rantaviiva:  1,814 km 
Pinta-ala:  0,12548 km² 
 fiPetäjäjärvi 
Petäjäjärvi  on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Petäjäjärvi on osa Liesijoen aluetta.
Maantietoa

Järven pituus on 700 metriä, leveys 300 metriä ja sen pinta-ala on 13 hehtaaria. Se sijaitsee Juhtimäen ja Hulppojärven puolivälissä yhdystien 2764 läheisyydessä. Liesijoki virtaa järven läpi ja siihen laskee pienet pelto-ojat ja pitempi metsäoja järven koillispäähän. Tämä oja on Vähä Kalajärven laskuoja, mutta siihen yhtyy alajuoksulla myös Kamppilammen laskuoja. Rantaviivan pituus on 1,8 kilometriä. Länsiranta on enimmäkseen peltomaata ja muut rannat kalliosta metsämaata. Kallioiden kohdalla järveen laskee jyrkänteitä. Järven ympäristössä sijaitsee viisi maatilaa ja rannoille on rakennettu kahdeksan vapaa-ajan asuntoa. Niille johtaa tiet läheiseltä yhdystieltä.
Virkistys

Järvi sijaitsee opastetulla Sipsiöjoen melontareitillä Liesijärvi– Petäjäjärvi– Vuorijärvi– Vesajärvi– Kaukajärvi– Vahojärvi– Sipsiöjärvi– Ohistonlampi– Kyrösjärvi.
Peipsijärven valuma-alue

Narvanjoen vesistöalueen kartta. Kartassa on vaalealla merkitty Peipsijärven valuma-alue ja hieman tummemmalla Narvanjoen alue.
Peipsijärven valuma-alue  on Venäjällä, Virossa, Latviassa ja Valko-Venäjällä sijaitseva vesistöalue, joka sisältää Peipsijärven ja siihen laskevien jokien valuma-alueet. Se muodostuu Narvanjoen vesistöalueesta, josta on jätetty pois Narvanjoen alue.
Vedenjakajat

Peipsijärvi sijaitsee Peipsin alangolla . Sen valuma-alue rajautuu koillisessa Narvanjoen alueeseen, joka päättyy Lugan ylängölle. Valuma-alueen eteläosa on erityisesti Velikajan valuma-aluetta. Sen itäpuolella sijaitsevat Sudomskajan ylänkö ja etelässä Bežanitsyn ylänkö. Niiden takana idässä levittäytyy Olhavanjoen vesistö, jonka kaakkoiset joet laskevat Ilmajärveen. Etelässä Bežanitsyn ylänkö toimii vedenjakajana etelässä virtaavan Väinäjoen valuma-alueeseen, jonka muita vedenjakajia ovat Alūksnen ylänkö ja Haanjan ylänkö. Nämä ylängöt ovat pienempiä ylänköjä laajemmasta Itä-Latvian ylänköalueesta, joka rajaa Peipsijärven valuma-alueen lounaasta käsin. Näiden pohjoispuolella sijaitsevat Emajoen ja Võrtsjärven vesistöalueet. Näiden pohjoinen vedenjakaja kulkee Pandiveren ylängöllä ja lännessä Võrtsjärven valuma-aluetta rajaa Pärnunjoen valuma-alue.
Sisäiset vesistöalueet

Narvanjoen vesistöalue voidaan jakaa osa-alueisiin monella eri tavoilla, mutta tässä yhteydessä se on jaettu seuraavalla tavalla:
Narvanjoen alue
Peipsijärven valuma-alue
Peipsijärven alue
Emajoen valuma-alue
Emajoen alue
Võrtsjärven valuma-alue
Velikajan valuma-alue
Peipsijärven valuma-alueen pinta-ala on 47 815 neliökilometriä (km²), josta kuuluu Peipsijärvelle 3 555 km² eli 7,4 %. Eteläisen Velikajan valuma-alueen pinta-ala on 25 200 km², joka on noin 52,7 % Peipsijärven valuma-alueesta. Toinen suuri kokonaisuus on Emajoen valuma-alue, jonka pinta-ala on 9 740 km² eli 20,4 % Peipsijärven valuma-alueesta. Peipsijärven alue voidaan määrittää Peipsijärven valuma-alueesta ilman Velikajan- ja Emajoen valuma-alueita. Kaikki muut joet ovat tämän jälkeen pituudeltaan alle 162 kilometriä ja niiden valuma-alueet alle 1 420 km². Peipsijärven alueen pinta-ala on silloin 12 640 km² eli 26,4 % Peipsijärven valuma-alueesta. Peipsijärveen laskee 237 jokea, puroa tai ojaa, joista 41 tulee Viron ja loput 196 Venäjän rannikolle.
Laskujoki

Valuma-alueen laskujoki on Narvanjoki, joka virtaa Peipsijärven pohjoisrannasta Suomenlahteen. Valuma-alueen joet ja ojat tuovat Peipsijärveen keskimäärin 9,3 kuutiokilometriä (km³) vettä ja siihen tulee sadantana lisää vielä noin 2 km³ vuodessa. Tästä määrästä katoaa haihduntana 14,7 % ja Narvajoen kautta 85,3 %. Joki on noin 74 kilometriä pitkä ja sen kautta laskee vettä pois noin 9,6 km³ vuodessa, mikä tekee yläjuoksun keskivirtaamana noin 306 m³/s. Koska Narvanjoen kautta laskee mereen myös Narvanjoen alueelle muualta tulevat veden, kasvaa joen alajuoksun keskivirtaama arvoon 380–400 m³/s.
Valtio- ja hallintojako

Venäjän ja Viron valtioraja kulkee pitkittäin Peipsijärven yli. Järven pohjoisosasta kuuluu Venäjälle 1 224 km² ja Virolle 1 387 km², Kuumajärvestä vastaavasti 118 km² ja 118 km² sekä Pihkovanjärvestä 683 km² ja 25 km². Valuma-aluesta kuuluu Venäjälle 27 264 km², Virolle 16 240 km² ja Latvialle 4 311 km².
Peipsijärven valuma-alueesta Venäjälle kuuluva alue on kokonaisuudessaan Pihkovan aluetta. Viron alueet sisältyvät hallinnollisesti sekä Virun alavesistöalueeseen että Peipsijärven alavesistöalueeseen, joka kuuluu Itä-Viron vesistöalueeseen. Latvian alueen hallinnosta ei ole tässä tietoa.